11. ΝΟΜΟΣ υπ’ αριθ. 2440 της 22/24 Ιουν. 1953 (ΦΕΚ Α΄ 165) Περί ειδικών δαπανών, συνδρομών και ετέρων εξόδων Υπουργείου Εθνικής Αμύνης (Γ.Ε.Ν.). Άρθρ.1.-Επιτρέπεται η εγγραφή εν τω ετησίω προϋπολογισμώ του Υπουργείου Εθν. Αμύνης (Γενικού Επιτελείου Ναυτικού), των απαιτουμένων πιστώσεων δια τας κάτωθι ανάγκας αυτού: α)Δι’ έξοδα μικρογραφικά Ναυτικών Υπηρεσιών, Βασιλικών Πλοίων και μαθητών Ναυτικών Σχολών. β)Δι’ απρόβλεπτα έξοδα, έξοδα δεξιώσεων επισήμων, έξοδα επισήμων τελετών, ορκωμοσίας κληρωτών, και έξοδα στεφάνων κηδειών. γ)Δι’ έξοδα λειτουργίας γραφείων Ν. Υπηρεσιών Εσωτερικού και Εξωτερικού. δ)Δι’ έξοδα Ιστορικής Υπηρεσίας και Ναυτ. Μουσείου. ε)Δι’ αμοιβάς δια την συγγραφήν βιβλίων, ευρετηρίων, καταλόγων, συλλογήν ναυτικών διατάξεων, σύνταξιν εγχειριδίων Ν. Υπηρεσίας, μεταφράσεις, ειδικάς μεταφράσεις Ν.Α.Τ.Ο., και πάσαν ετέραν έκτακτον επιστημονικήν ή τεχνικήν εργασίαν ως και δι’ εποπτείαν εκτυπώσεων υπηρεσιακών βιβλίων και εγχειριδίων. ς)Δια προμηθείας Ναυτικών και επιστημονικών βιβλίων. ζ)Δι’ έξοδα πληροφοριών, ασφαλείας, προπαγάνδας, δι’ ενίσχυσιν Ναυτικών Ακολούθων και Αρχηγών Ν. Αποστολών εξωτερικού προς ευόδωσιν του έργου των της συλλογής πληροφοριών κλπ. η)Δι’ έπαθλα, αθλητικά είδη, δαπάνας ψυχαγωγίας και φυσικής αγωγής, εκδρομών, κατασκηνώσεων και παρομοίας ανάγκας προσωπικού Β.Ν. και πάσαν άλλην δαπάνην σχέσιν έχουσαν με την Αθλητικήν Ένωσιν Β.Ν. (Α.Ε.Β.Ν.) ως και δια Ναυτικά έπαθλα εις μαθητάς Ν. Σχολών, ως και δια διακρινομένους άνδρας του Β.Ν. δια τας επιδόσεις εις την πολεμικήν τέχνην. θ)Δια συνδρομάς ή εισφοράς εις Οργανισμούς, Ενώσεις, Σχολάς, Λέσχας, Μουσεία, Περιοδικά, Εφημερίδας, αποβλεπούσας εις την Ναυτικήν εκπαίδευσιν ή την διάδοσιν και ανάπτυξιν του εν γένει ναυτικού πνεύματος, πειθαρχίας και ναυτικής ψυχαγωγίας. ι)Επιχορηγήσεις ή εισφοράς εις γεωδαιτικάς, υδρογραφικάς, τηλεπικοινωνιακάς και σχετικάς λοιπάς υπηρεσίας Ελληνικάς ή αλλοδαπάς, σχέσιν εχούσας με το Β. Ναυτικόν. ια)Δια φθοράς ή απωλείας ιματισμού των εν γένει αποσκευών και ειδών στολής των Επιτελείων και Πληρωμάτων, επερχομένας εξ ανωτέρας βίας ή εξ απροόπτου συμβάντος και αρμοδίως πιστοποιουμένας και εκτιμωμένας. Άρθρ.2.-1.Τα ανώτατα όρια των ποσών των υπό στοιχ.α, β, ε, θ και ι, του προηγουμένου άρθρου δαπανών, καθορίζονται δια κοινής αποφάσεως των Υπουργών Εθνικής Αμύνης και Οικονομικών και επί τη βάσει τούτων γίνεται πρόβλεψις εις τον ετήσιον προϋπολογισμόν του Γενικού Επιτελείου Ναυτικού. 2.Αι λοιπαί δαπάναι καθορίζονται δι’ αποφάσεως του Υπουργού Εθνικής Αμύνης, όστις και εγκρίνει την διάθεσιν των αναγκαίων κατά Ν. Υπηρεσίαν πιστώσεων. 3.Επίσης τα παραστατικά της δικαιολογήσεως των δαπανών δια τα ειδικά έξοδα του Γ.Ε.Ν., μικρογραφικά έξοδα Ναυτικών Υπηρεσιών και έξοδα πληροφοριών, ασφαλείας, προπαγάνδας και μεταφράσεων υπηρεσιών ΝΑΤΟ, καθορίζονται εκάστοτε δι’ ειδικών αποφάσεων του Υπουργού Εθνικής Αμύνης. Άρθρ.3.-Από της ισχύος του παρόντος Νόμου καταργούνται αι κάτωθι διατάξεις : 1)Ο Νόμ. ΓΩΝΕ΄ (υπ’ αριθ. 3855) του 1911 «περί συνδρομών και ετέρων δαπανών του Υπουργείου των Ναυτικών» (ΦΕΚ 206 Α΄ 1911). 2)Ο Νόμ. ΔΠ΄ (υπ’ αριθ. 4080) «περί τροποποιήσεως του Νόμ. ΓΩΝΕ΄ «περί συνδρομών και ετέρων δαπανών του Υπουργείου των Ναυτικών» (ΦΕΚ 320 Α΄ 1912). 3)Το άρθρ. 7 του Νόμ. 2138/20 «περί συστάσεως βιβλιοπωλείου παρά τω Υπουργείω των Ναυτικών» (ΦΕΚ 64 Α΄ 1920). 4)Ο Νόμ. 2062/20 «περί τροποποιήσεως διατάξεων του Νόμ. ΓΩΝΕ΄ «περί συνδρομών και ετέρων δαπανών του Υπουργείου των Ναυτικών» ως αύται ετροποποιήθησαν δια του ΔΠ΄ Νόμου κλπ». 5)Ο Νόμ. 2045/20 «περί συμμετοχής της Ελλάδος εις το Διεθνές Υδρογραφικόν Γραφείον» (ΦΕΚ 51 Α΄ 1920), ως ετροποποιήθη υπό του Νόμ. 2938/ 1922 «περί τροποποιήσεως του Νόμ. 2045/1920 κλπ.» (ΦΕΚ 31 Α΄ 1922) και υπό του Νόμ. 3956/29 «περί τροποποιήσεως διατάξεων των Νόμ. 2045 και 2938 «περί συμμετοχής της Ελλάδος εις το Διεθνές Υδρογραφικόν Συνέδριον». 6)Ο Νόμ. 2988/1922 «περί προσθήκης εδαφίου εις ΔΠ΄ Νόμον «περί τροποποιήσεως του Νόμ. ΓΩΝΕ΄ «περί συνδρομών και ετέρων δαπανών του Υπουργείου των Ναυτικών». (Αντί των σελ. 5(β)-21)  Σελ. 5(γ) 352-051 Υπουργείο Εθνικής Άμυνας 36.Α.α.10-11 6 Άρθρ.4.-Η ισχύς του παρόντος Νόμου άρχεται από της εφαρμογής του προϋπολογισμού χρήσεως 1952-1953. Δια της υπ’ αριθ. 69 της 15 Ιουν./5 Ιουλ. 1962 (ΦΕΚ Α΄ 99) πράξεως του Υπ. Συμβουλίου απεφασίσθη όπως εις τον εκάστοτε τοποθετούμενον ως Εθν. Στρατ. Αντιπρόσωπον Ελλάδος Παρισίων ανώτατον αξιωματικόν, ανεξαρτήτως όπλου, εφαρμόζονται αι διατάξεις των παρ. α, γ και ζ του άρθρ. 1 και 2 του Νόμ. 2440/1953.

[Source: greek_legal_code_raptarchis | Tokens: 4090]